#### PATVIRTINTA

Molėtų rajono savivaldybės tarybos

2023 m. vasario d.

sprendimu Nr. B1-

**MOLĖTŲ  KULTŪROS  CENTRO NUOSTATAI**

**I SKYRIUS**

**BENDROSIOS  NUOSTATOS**

1. Biudžetinės įstaigos Molėtų kultūros centro nuostatai (toliau – nuostatai) reglamentuoja biudžetinės įstaigos Molėtų kultūros centro (toliau – Kultūros centras) veiklos sritis, tikslus ir funkcijas, savininko teises ir pareigas įgyvendinančios institucijos kompetenciją, įstaigos teises, pareigas, valdymą  ir finansinę veiklą, darbo santykius, finansinės veiklos kontrolę, nuostatų keitimo tvarką, reorganizavimą, pertvarkymą ir likvidavimą.
2. Kultūros centras yra biudžetinė Molėtų rajono savivaldybės įstaiga, kuri savo veikla puoselėja etninę kultūrą, mėgėjų meną, kuria menines programas, plėtoja švietėjišką pramoginę veiklą, tenkina bendruomenės kultūrinius poreikius ir organizuoja profesionalaus meno sklaidą.
3. Juridinio asmens pavadinimas – Molėtų kultūros centras.
4. Juridinio asmens teisinė forma - biudžetinė įstaiga (kodas 188210526). Kultūros centras yra viešasis juridinis asmuo, turintis nuostatus, antspaudą, sąskaitas banke.
5. Kultūros centro savininkė – Molėtų rajono savivaldybė (toliau – savininkas),  Vilniaus g. 44, 33140 Molėtai, kodas 111106995. Kultūros centro savininko teises ir pareigas įgyvendinanti institucija – Molėtų rajono savivaldybės taryba.  Kultūros centras yra išlaikoma iš Molėtų rajono savivaldybės biudžeto. Už savo veiklą Kultūros centras atsiskaito Molėtų rajono savivaldybės tarybai.
6. Kultūros centro buveinė – Inturkės g. 4, LT-33140, Molėtai.
7. Kultūros centro veikla grindžiama Lietuvos Respublikos Konstitucija, Lietuvos Respublikos kultūros centrų įstatymu, Lietuvos Respublikos biudžetinių įstaigų įstatymu, Lietuvos Respublikos biudžeto sandaros įstatymu, Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, kitais įstatymais, Lietuvos Respublikos Vyriausybės nutarimais, kitais teisės aktais ir šiais nuostatais.
8. Kultūros centro finansiniai metai sutampa su kalendoriniais metais.
9. Kultūros centro veikla neterminuota.
10. Kultūros centras turi struktūrinį padalinį – Atvirą jaunimo centrą, kuriame vykdomas atviras darbas su jaunimu, teikiamos socialinės, pedagoginės, psichologinės, profesinio orientavimo ir ugdymo paslaugos. Atviras jaunimo centras, remdamasis Atvirų jaunimo centrų ir erdvių koncepcijos nuostatomis, suteikia jauniems žmonėms galimybę realizuoti save bei integruotis į socialinį, kultūrinį, ekonominį ir politinį savivaldybės ir šalies gyvenimą.
11. Atviro jaunimo centro buveinės adresas: Inturkės g. 4, LT-33140, Molėtai.
12. Kultūros centras turi teisę gauti paramą Lietuvos Respublikos labdaros ir paramos įstatymo nustatyta tvarka.

**II SKYRIUS**

**KULTŪROS CENTRO VEIKLOS POBŪDIS, TIKSLAI IR FUNKCIJOS**

1. Kultūros centras yra daugiafunkcė įstaiga.
2. Kultūros centro veiklos rūšys nustatytos pagal 2007 m. spalio 31 d. Statistikos departamento prie Lietuvos Respublikos Vyriausybės Generalinio direktoriaus įsakymu Nr. DĮ-226 „Dėl ekonominės veiklos rūšių klasifikatoriaus patvirtinimo“ patvirtintą Ekonominės veiklos rūšių klasifikatorių:

14.1. kita leidyba – 58.19;

14.2. kino filmų rodymas – 59.14;

14.3. rinkos tyrimas ir viešosios nuomonės apklausa – 73.20;

14.4. muzikos instrumentų, teatro dekoracijų ir kostiumų nuoma – 77.29.30;

14.5. kitų, niekur nepriskirtų, mašinų, įrangos ir materialiųjų vertybių nuoma ir išperkamoji nuoma – 77.39;

14.6. posėdžių ir verslo renginių organizavimas – 82.30;

14.7. kultūrinis švietimas – 85.52;

14.8. kūrybinė, meninė ir pramogų organizavimo veikla – 90.0;

14.9. scenos pastatymų veikla – 90.01;

14.10. scenos pastatymams būdingų paslaugų veikla – 90.02;

14.11. meninė kūryba – 90.03;

14.12. meno įrenginių eksploatavimo veikla – 90.04;

14.13. atrakcionų ir teminių parkų veikla – 93.21;

14.14. kita pramogų ir poilsio organizavimo veikla – 93.29.

14.15. sveikatos priežiūros, švietimo, kultūros ir kitų socialinių paslaugų, išskyrus socialinį draudimą, veiklos reguliavimo veikla - 84.12.

1. Kultūros centro tikslai:

15.1.sudaryti sąlygas profesionalaus meno sklaidai, švietėjiškai veiklai, etninės kultūros plėtrai, populiarinant senąsias kultūros tradicijas, papročius, užtikrinant etninės kultūros perimamumą;

15.2.tenkinti vietos gyventojų kultūrinį poreikį, plėtoti mėgėjų meną, skatinti meno studijų, būrelių veiklą, liaudies amatų vystymą, sudaryti sąlygas kūrybinei laisvei, suteikti galimybę kiekvienam gyventojui pagal savo gebėjimus ir poreikius dalyvauti kultūros vertybių kūrimo ir įsisavinimo procese;

15.3. organizuoti ir kūrybiškai plėtoti kultūrinį darbą Molėtų rajono seniūnijose.

15.4.tenkinti viešuosius interesus vykdant darbą su jaunimu, teikti jaunimui palankias, konfidencialias paslaugas, padedančias stiprinti fizinę ir psichinę sveikatą, padėti ugdyti sveikos gyvensenos įpročius, sumažinti jaunų žmonių sergamumą bei tikslingai spręsti jaunimui susirūpinimą keliančias problemas.

1. Kultūros centras, įgyvendindamas minėtus tikslus, atlieka šias funkcijas:

16.1. rengia projektus ir įgyvendina kultūrines, edukacines programas, bendradarbiauja su rajono kultūros, švietimo, kitomis įstaigomis ir visuomeninėmis organizacijomis;

16.2. rūpinasi etninės kultūros globa ir sklaida;

16.3. organizuoja meno mėgėjų kolektyvų, būrelių, studijų veiklą;

16.4. rūpinasi mėgėjų meno kolektyvų pasirengimu ir dalyvavimu Dainų šventėse, vietiniuose, regioniniuose, respublikiniuose tarptautiniuose renginiuose;

16.5 organizuoja valstybinių švenčių, atmintinų datų, kalendorinių švenčių paminėjimą;

16.6. kuria ir įgyvendina kultūrines - menines programas, organizuoja tarptautinius, respublikinius, regioninius renginius (festivalius, koncertus, konkursus), organizuoja parodas, rengia plenerus, koncertines mėgėjų meno kolektyvų išvykas, poilsio vakarus, diskotekas;

16.7. kaupia ir skleidžia informaciją apie Kultūros centro veiklą;

16.8.teikia Molėtų rajono savivaldybės tarybai tvirtinti Lietuvos Respublikos kultūros ministro įsakymu nustatytos formos veiklos ataskaitą, užtikrina duomenų teisingumą;

16.9. sistemingai renka ir kaupia metodinę medžiagą, scenarijus, tvarko archyvą;

16.10. teikia nuolatinę metodinę paramą Molėtų rajono kaimo bendruomenėms;

16.11. rūpinasi vaikų ir jaunimo užimtumu, jų meniniu ugdymu, teikia paslaugas, padedančias stiprinti jaunuolių fizinę ir psichinę sveikatą;

16.12. sudaro sąlygas profesionalaus meno sklaidai;

16.13. atlieka kitas teisės aktuose numatytas funkcijas.

16.14. vykdo atvirą darbą su jaunimu vadovaujantis atviro darbo su jaunimu principais; dirba su jaunimo grupėmis ir individualiai, teikia prevencines, informavimo, konsultavimo, socialinių ir gyvenimo įgūdžių ugdymo bei kitas su jaunimo neformaliu ugdymu susijusias paslaugas.

**III SKYRIUS**

**KULTŪROS CENTRO VALDYMO INSTITUCIJŲ SUDARYMO TVARKA, JŲ KOMPETENCIJA, FUNKCIJOS IR ATSAKOMYBĖ**

17. Savininko teises ir pareigas įgyvendinančios institucijos kompetencija:

17.1. tvirtinti įstaigos nuostatus;

17.2. nustatyti didžiausią leistiną pareigybių skaičių;

17.3. skirti savivaldybės biudžeto asignavimus;

17.4. nustatyti mokamų paslaugų įkainius;

17.5. priimti sprendimus dėl įstaigos filialų ir padalinių steigimo, perkėlimo ar jų veiklos nutraukimo;

17.6. priimti sprendimus dėl įstaigos buveinės pakeitimo, pertvarkymo, reorganizavimo ar likvidavimo, skirti ir atleisti likvidatorių arba sudaryti likvidacinę komisiją ir nutraukti jos įgaliojimus;

17.7. spręsti kitus Lietuvos Respublikos įstatymų ir kitų teisės aktų savininko kompetencijai priskirtus įstaigos veiklos klausimus.

18. Kultūros centro akreditavimą, vadovaudamasi Lietuvos Respublikos kultūros ministro įsakymu patvirtintais akreditavimo tvarkos nuostatais bei kategorijų suteikimo kultūros centrams kriterijais, vykdo rajono savivaldybės tarybos sprendimu patvirtinta Akreditavimo komisija, į kurios sudėtį įeina ir Lietuvos Respublikos kultūros ministerijos atstovas, ir teikia pasiūlymus rajono savivaldybės tarybai.

19. Kultūros centrui vadovauja direktorius, kuris skiriamas pareigoms konkurso būdu teisės aktų nustatyta tvarka. Kultūros centro direktorių priima į pareigas ir atleidžia iš jų, nustato tarnybinį atlyginimą įstatymais numatyta tvarka Molėtų rajono savivaldybės meras.

20. Kultūros centro direktorius:

20.1. organizuoja įstaigos darbą, kad būtų įgyvendinami įstaigos tikslai ir atliekamos nustatytos funkcijos;

20.2. vadovauja įstaigai ir atsako už visą įstaigos veiklą;

20.3. užtikrina, kad įstaigos veikloje būtų laikomasi įstatymų, kitų teisės aktų ir šių nuostatų reikalavimų;

20.4. tvirtina įstaigos pajamų ir išlaidų sąmatas;

20.5. tvirtina įstaigos veiklos planavimo dokumentus, tvirtina įstaigos struktūrą ir pareigybių sąrašą, neviršydamas nustatyto didžiausio leistino pareigybių skaičiaus;

20.6. tvirtina įstaigos vidaus darbo tvarkos taisykles, struktūrinių padalinių nuostatus, darbuotojų pareigines instrukcijas, nustato darbuotojų tarnybinius atlyginimus ir priedus;

20.7. teisės aktų nustatyta tvarka priima į darbą ir atleidžia įstaigos darbuotojus, skatina juos;

20.8. rūpinasi įstaigos darbuotojų profesinės ir dalykinės kvalifikacijos kėlimu, sprendžia jų vykimo į seminarus, kursus, mokymus galimybes ir apmokėjimo klausimus;

20.9. sudaro nuolatines ir laikinas komisijas įstaigos veiklos problemoms spręsti;

20.10. atstovauja įstaigai teisme, kitose institucijose, įstaigose;

20.11. garantuoja pagal Lietuvos Respublikos viešojo sektoriaus atskaitomybės įstatymą teikiamų ataskaitų rinkinių ir statistinių ataskaitų teisingumą;

20.12. organizuoja viešuosius pirkimus prekėms, paslaugoms ir priemonėms įsigyti;

20.13. užtikrina racionalų ir taupų lėšų ir turto naudojimą, veiksmingą įstaigos vidaus kontrolės sistemos sukūrimą, jos veikimą ir tobulinimą;

20.14. užtikrina, kad įstaigos finansiniai įsipareigojimai neviršytų finansinių galimybių;

20.15. įstaigos vardu sudaro arba įgalioja kitus įstaigos darbuotojus sudaryti sutartis;

20.16. neviršydamas savo kompetencijos leidžia įsakymus, privalomus visiems įstaigos darbuotojams, ir kontroliuoja jų vykdymą;

20.17. teisės aktų nustatyta tvarka teikia savininkui įstaigos veiklos programas ir jų įgyvendinimo ataskaitas;

20.18. vykdo kitas įstatymų ir kitų teisės aktų jam nustatytas funkcijas ir savininko pavedimus.

21. Kultūros centro direktoriaus kompetenciją, funkcijas ir atsakomybę nustato Lietuvos Respublikos įstatymai ir kiti teisės aktai, šie nuostatai ir pareigybės aprašymas.

22. Nesant Kultūros centro direktoriaus, jo ligos, atostogų arba komandiruočių metu, jį pavaduoja direktoriaus pavaduotojas. Nesant direktoriaus pavaduotojo, direktorių pavaduoja Molėtų rajono savivaldybės mero potvarkiu paskirtas darbuotojas.

23. Kultūros centro valdymo procese dalyvauja patariamojo balso teisę turinti kolegiali institucija, veikianti visuomeniniais pagrindais – Kultūros centro taryba (toliau – Taryba), sudaryta iš 5 narių dvejų metų kadencijai. Tarybą sudaro du Kultūros centro darbuotojai, išrinkti balsų dauguma visuotinio susirinkimo metu, Savivaldybės administracijos Kultūros ir švietimo skyriaus atstovas ir 2 šio skyriaus pasiūlyti nariai: iškilūs rajono kultūros specialistai, menininkai, mokslininkai, meno kritikai, visuomenės atstovai, rajono meno mėgėjų kolektyvų nariai. Tarybos sudėtį ir nuostatus tvirtina Kultūros centro direktorius. Tarybos narys gali raštu pareikšti apie savo atsistatydinimą arba gali būti atšauktas jį delegavusios institucijos. Tada direktoriaus įsakymu skiriamas kitas Tarybos narys, kuris atstovauja tai pačiai atsistatydinusio Tarybos nario institucijai.

24. Tarybos veiklos uždavinys – teikti siūlymus Kultūros centro direktoriui įstaigos politikos formavimo bei įgyvendinimo klausimais. Įgyvendindama šį uždavinį Kultūros centro taryba atlieka šias funkcijas:

24.1. svarsto ir vertina sezonines ir perspektyvines kūrybinės veiklos programas, jų įgyvendinimo rezultatus, aptaria naujausias meno programas ir teikia siūlymus dėl jų meninės kokybės ir priežiūros bei kitus klausimus, numatytus kultūros centro steigimo dokumentuose ir nuostatuose;

24.2. aptaria Kultūros centro kūrybinės veiklos metų ataskaitas, programų rezultatus;

24.3. svarsto aktualius kūrybinės veiklos klausimus;

24.4. teikia siūlymus dėl vaikų ir jaunimo dalyvavimo mėgėjų meno veikloje, vietos bendruomenių įtraukimo į kultūros ir meno programas;

24.5. svarsto Kultūros centro materialinės bazės gerinimo programas;

24.6. teikia siūlymus Kultūros centro veiklos strategijos klausimais;

24.7. teikia rekomendacijas darbuotojų kvalifikacijos kėlimo klausimais, kultūros ir meno darbuotojų atestavimo klausimais;

24.8. svarsto Kultūros centro direktoriaus pasiūlytas Kultūros centro darbuotojų kandidatūras valstybės apdovanojimams, stipendijoms, valstybinėms bei Savivaldybės kultūros ir meno premijoms ir kitiems apdovanojimams gauti;

24.9. svarsto Kultūros centro nuostatų, darbo tvarkos taisyklių, Kultūros centro Tarybos nuostatų projektus;

24.10. aptaria Kultūros centro biudžeto projektus, paramos lėšų panaudojimą;

24.11. svarsto kitus Kultūros centro veiklos klausimus, kuriuos pateikia Kultūros centro direktorius.

25. Taryba iš savo narių paprastąja balsų dauguma išrenka kadencijos laikotarpiui pirmininką, pavaduotoją ir sekretorių. Tarybai negali vadovauti Kultūros centro direktorius.

26. Taryba renkasi ne rečiau kaip 4 kartus per metus. Neeilinis Tarybos posėdis gali būti

sušauktas Tarybos pirmininko iniciatyva, daugiau kaip pusės Tarybos narių reikalavimu arba Kultūros centro direktoriaus iniciatyva;

27. Tarybos sekretorius tvarko Tarybos dokumentus, protokoluoja posėdžius.

28. Tarybos posėdis laikomas teisėtu, jeigu jame dalyvauja daugiau kaip pusė visų Tarybos narių.

29. Tarybos nutarimai įgyvendinami Kultūros centro direktoriaus įsakymu, rašomu vadovaujantis pateiktu Tarybos posėdžio protokolo išrašu.

**IV KYRIUS**

**DARBUOTOJŲ PRIĖMIMO Į DARBĄ IR DARBO APMOKĖJIMO TVARKA**

30. Kultūros centro darbuotojų darbo santykius reglamentuoja Darbo kodeksas ir kiti teisės aktai.

31. Kultūros centro darbuotojų darbo apmokėjimas nustatomas vadovaujantis Darbo kodekso ir kitų teisės aktų nustatyta tvarka.

32. Kultūros centro kultūros ir meno darbuotojai atestuojami Lietuvos Respublikos Kultūros ministerijos nustatyta tvarka.

**V SKYRIUS**

**KULTŪROS CENTRO TURTAS, LĖŠŲ ŠALTINIAI IR LĖŠŲ NAUDOJIMO TVARKA**

33. Kultūros centro turtą sudaro Molėtų rajono savivaldybei nuosavybės teise priklausantis ir Kultūros centrui perduotas patikėjimo teise valdyti ilgalaikis materialusis turtas – negyvenamosios patalpos, nematerialusis turtas, ilgalaikis ir trumpalaikis materialusis turtas, finansiniai ištekliai, turtas, gautas kaip parama, kitas su įstaigos veikla susijęs teisėtai įgytas turtas.

34. Kultūros centras turtą naudoja, nurašo teisės aktų nustatyta tvarka.

35. Kultūros centro turtinė atsakomybė yra ribota. Įstaiga neatsako už steigėjo ar darbuotojo įsipareigojimus.

36. Kultūros centras finansuojamas iš rajono savivaldybės biudžeto pagal asignavimų valdytojo patvirtintas sąmatas.

37. Kultūros centro lėšas sudaro:

37.1. savivaldybės biudžeto lėšos;

37.2. valstybės biudžeto lėšos;

37.3. pajamos už parduotus bilietus bei teikiamas paslaugas;

37.4. valstybinių, komercinių įmonių, visuomeninių organizacijų, juridinių ar fizinių asmenų aukos, parama;

37.5. lėšos, gautos iš įvairių tarptautinių ir nacionalinių fondų;

37.6. pajamos, gautos už koncertinę veiklą šalyje ir užsienyje;

37.7. kitos teisėtai įgytos lėšos.

38. Visos gautos lėšos sudaro bendrąsias pajamas, kurios laikomos banke einamojoje, paramos lėšų ir kitose sąskaitose, o valiuta – valiutinėje sąskaitoje.

39. Kultūros centro išlaidas sudaro:

39.1. lėšos, skirtos darbuotojų darbo užmokesčiui ir valstybinio socialinio draudimo įmokoms;

39.2. lėšos pastatams išlaikyti, einamajam remontui atlikti, turtui įsigyti;

39.3. lėšos, susijusios su Kultūros centro veikla;

39.4. kitos įstatymais leidžiamos išlaidos.

**VI SKYRIUS**

**KULTŪROS CENTRO FINANSINĖS VEIKLOS KONTROLĖ**

40. Kultūros centro veiklos ir išorės finansinį auditą atlieka Savivaldybės kontrolės ir audito tarnyba.

41. Kultūros centro vidaus auditą, vadovaujantis Lietuvos Respublikos [vidaus kontrolės ir vidaus audito įstatymu](http://2003-1/Litlex/ll.dll?Tekstas=1&Id=60032&BF=1" \t "FTurinys) ir kitais vidaus auditą reglamentuojančiais teisės aktais, atlieka Savivaldybės administracijos Centralizuotas vidaus audito skyrius.

42. Kultūros centro finansinės veiklos kontrolę vykdo ir kitos institucijos ar įstaigos Lietuvos Respublikos įstatymų ir kitų teisės aktų nustatyta tvarka.

**VII SKYRIUS**

**KULTŪROS CENTRO NUOSTATŲ KEITIMO TVARKA**

43. Kultūros centro nuostatai gali būti keičiami savininko arba įstaigos direktoriaus iniciatyva. Pakeistus Kultūros centro nuostatus tvirtina Molėtų rajono savivaldybės taryba.

44. Pakeistus Kultūros centro nuostatus pasirašo Molėtų rajono savivaldybės tarybos įgaliotas asmuo.

45. Pakeisti Kultūros centro nuostatai įsigalioja nuo jų įregistravimo Juridinių asmenų registre dienos. Pakeisti nuostatai kartu su teisės aktų nustatytais dokumentais turi būti pateikti Juridinių asmenų registrui teisės aktų nustatyta tvarka.

**VIII SKYRIUS   
KULTŪROS CENTRO REORGANIZAVIMAS, LIKVIDAVIMAS IR PERTVARKYMAS**

46. Kultūros centras reorganizuojamas, likviduojamas ir pertvarkomas Molėtų rajono savivaldybės tarybos sprendimu Lietuvos Respublikos civilinio kodekso, Lietuvos Respublikos biudžetinių įstaigų įstatymo ir kitų teisės aktų nustatyta tvarka.

47. Kultūros centrą likviduojant, jos turtas ir lėšos perduodamos Molėtų rajono savivaldybei.

48. Kultūros centrą reorganizavus, jo turtas ir lėšos perduodamos juridiniam asmeniui, po reorganizavimo perėmusiam Kultūros centro teises ir pareigas.

**IX SKYRIUS**

**VIEŠŲ PRANEŠIMŲ SKELBIMO TVARKA**

49. Pranešimai, kuriuos, vadovaujantis Lietuvos Respublikos teisės aktais, reikia paskelbti viešai, skelbiami įstaigos interneto svetainėje ir VĮ Registrų centro leidžiamame elektroniniame leidinyje „Juridinių asmenų vieši pranešimai“.

50. Pranešimuose turi būti nurodyta visa informacija, kurią pateikti reikalauja Lietuvos Respublikos civilinis kodeksas ir Lietuvos Respublikos biudžetinių įstaigų įstatymas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_